stanford-oval/wikipedia huggingface dataset:
Brooke (etunimi)
Tunnettuja Brookeja

Brooke Abel (s. 1988), yhdysvaltalainen taitouimari
Brooke Adams (s. 1949), yhdysvaltalainen näyttelijä
Brooke Andersen (s. 1995), yhdysvaltalainen moukarinheittäjä
Brooke Anderson (s. 1981), australialainen näyttelijä
Brooke Astor (1902–2007), yhdysvaltalainen hyväntekeväisyyden harjoittaja
Brooke Barbuto (s. 1987), yhdysvaltalainen jalkapalloilija
Brooke Bennett (s. 1980), yhdysvaltalainen uimari ja olympiavoittaja
Brooke Burke (s. 1971), yhdysvaltalainen näyttelijä ja malli
Brooke Burns (s. 1978), yhdysvaltalainen näyttelijä
Brooke Buschkuehl (s. 1993), australialainen pituushyppääjä
Brooke Candy, yhdysvaltalainen laulaja
Brooke Donoghue (s. 1995), uusiseelantilainen soutaja ja olympiamitalisti
Brooke Greenberg (1993–2013), kehitysvammastaan tunnettu yhdysvaltalainen
Brooke Hanson (s. 1978), australialainen uimari ja olympiavoittaja
Brooke Haven (s. 1979), yhdysvaltalainen pornonäyttelijä
Brooke Hayward (s. 1937), yhdysvaltalainen näyttelijä
Brooke Henderson (s. 1997), kanadalainen golfaaja
Brooke Hogan (s. 1988), yhdysvaltalainen laulaja ja Hulk Hoganin tytär
Brooke Krueger-Billett (s. 1980), australialainen moukarinheittäjä
Brooke Langton (s. 1970), yhdysvaltalainen näyttelijä
Brooke Nevin (s. 1982), kanadalainen näyttelijä
Brooke Pratley (s. 1980), australialainen soutaja ja olympiamitalisti
Brooke Raboutou (s. 2001), yhdysvaltalainen kiipeilijä
Brooke Scullion (s. 1999), Brooke, irlantilainen laulaja
Brooke Shields (s. 1965), yhdysvaltalainen näyttelijä
Brooke Smith (s. 1967), yhdysvaltalainen näyttelijä
Kuvitteellisia Brookeja

Brooke Armstrong, hahmo televisiosarjassa Melrose Place
Brooke Davis, hahmo televisiosarjassa Tunteet pelissä
Brooke Logan, hahmo televisiosarjassa Kauniit ja rohkeat
Brooke Scott, hahmo videopelissä Life Is Strange
Bến Thànhin kauppahalli

| Bến Thànhin kauppahalli> Chợ Bến Thành |
| --- | --- |

Sijainti:  Hồ Chí Minhin kaupunki, Vietnam
Koordinaatit:  10°46′21″N, 106°41′53″E
Rakennustyyppi:  palatsi
Valmistumisvuosi:  1912
Rakennuttaja:  Eugène Cuniac
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bến Thànhin kauppahalli (vietn. Chợ Bến Thành) on markkinapaikka Hồ Chí Minhin kaupungissa Vietnamissa. Paikka on ollut markkinapaikka 1600-luvulta lähtien ja nykyisen kauppahallin rakennuttivat ranskalaiset siirtomaaviranomaiset vuonna 1912. Kauppahalli on nykyisin paikallisten ja matkailijoiden suosima kauppapaikka.
Kohde

Bến Thànhin kauppahalli sijaitsee Hồ Chí Minhin kaupungissa Vietnamissa. Kauppahallia ympäröi Cử Nhạcin liikenneympyrä eli entinen Rond Point Cuniac. Kauppahalliin kuuluu pieni kellotorni. Se on suosittu markkinapaikka niin paikallisten, kuin matkailijoidenkin keskuudessa. Myynnissä on sekalaista tavaraa, kuten vaatteita ja käsitöitä. Osa kauppahallista on niin sanottua märkämarkkina-aluetta, jossa myydään esimerkiksi kalaa ja eläviä kanoja. Osa hallista sisältää puolestaan katuruokapaikkoja.
Vuonna 2024 avatuneen Hồ Chí Minhin kaupungin metron linja 1 alkaa kauppahallin asemalta. Lähellä kauppahallia on vietnamilaisen kenraali Trần Nguyên Hãnin (k. 1429) patsas. Trần tunnettiin sodasta Kiinan Ming-dynastiaa vastaan.
Historia

nykyisen kauppahallin paikka on ollut markkinapaikka jo 1600-luvulla. Alkuperäinen markkinapaikka tuhoutui ranskalaisten hyökätessä Saigoniin. Kun ranskalaiset perustivat sodan lopputuloksena siirtomaan Kotšinkiinan siirtomaaviranomaiset kannustivat paikallisia kauppiaita palaamaan paikalle. Markkinapaikkaa pidettiin yllä, vaikka se1 tuhoutui jälleen tulipalossa vuonna 1870.
Saigonin tuolloinen ranskalainen pormestari Eugène Cuniac päätti rakennuttaa paikalle kauppahallin vuonna 1912. Hallia ympäröivä tie sai nimen Rond Point Cuniac pormestarin mukaan. Ranskalaiset kutsuivat usein uutta kauppahallia nimellä Halles centrales. Vuoteen 1940 saakka kauppahallin vieressä sijaitsivat myös kaksi Saigonin pääbussiasemaa.
Rakennus ylhäältä.
Sisätiloja.
Hồ Chí Minhin kaupunginteatteri

| Hồ Chí Minhin kaupunginteatteri |
| --- | --- |

Sijainti:  Hồ Chí Minhin kaupunki, Vietnam
Koordinaatit:  10°46′12″N, 106°42′12″E
Rakennustyyppi:  teatteri, ooppera
Rakennustyöt aloitettu:  1897
Avattu:  1. tammikuuta 1900
Suunnittelija:  Félix Olivier
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hồ Chí Minhin kaupunginteatteri eli Saigonin oopperatalo on Ranskan siitrtomaakaudella rakennettu teatterirakennus nykyisen Vietnamin Hồ Chí Minhin kaupungissa, joka tunnettiin aikaisemmin nimellä Saigon. Rakennus avautui vuonna 1900. Etelä-Vietnamin itenäistyttyä sitä käytti maan kansalliskokous ja Vietnamin sodan päätyttyä se muutettiin jälleen teatteriksi.
Rakennus

Hồ Chí Minhin kaupunginteatteri siajitsee Vietnamin Hồ Chí Minhin kaupungissa eli entisessä Saigonissa.> Rakennus on Đường Đồng Khởi-kadun eli alkujaan Rue Catinatin varrella Lam Sơnin aukiolla.
Historia

Ranskan Indokiinan hallinto pyrki alueen ranskalaistamiseen, mihin liittyi useita ranskalaistyylisiä rakennushankkeita. Ranskan hallitsemassa Saigonissa oli ollut teatteri jo entuudestaan, mutta kaupunkiin haluttiin rakentaa entistä suurempi oopperatalo. Rakennustyöt alkoivat loppuvuodesta 1897. Rakennuksen suunnitteli arkkitehti Félix Olivier apunaan Ferret Eugene ja Ernest Guichard. Rakennuksen tyyliä innoitti Palais Garnier eli Pariisin oopperatalo.
Saigonin oopperatalo avautui 1. tammikuuta 1900. Avajaisiin osallistui juhlavieraana esimerkiksi Tanskan prinssi Valdemar. Ooppera oli etenkin 1920-luvulla hyvin suosittu ajanviettopaikka etenkin ranskalaisten sotilaiden keskuudessa. Sen merkitys alkoi kuitenkin hiipua toisen maailmansodan lähestyessä viihde-elämän alkaessa keskittyä paikallisille yökerhoille muualla kaupungissa. Oopperaesitysten määrä laski ja niiden tilalla alettiin esittää konsertteja ja vietnamilaista teatteria. Oopperatalon huomattavat kustannukset alkoivat herättää kritiikkiä ja vuonna 1943 kaavailtiin sen muuttamista vain konserttisaliksi. Tämän yhteydessä rakennuksen ulkosivuun tehtiin joitakin muutoksia ja esimerkiksi lukuisia patsaita poistettiin kokonaan. Vuonna 1944 oopperatalo vahingoittui liittoutuneiden ilmaiskussa ja se suljettiin.
Ranskalaiset paalsivat Vietnamiin maailmansodan päätyttyä ja Vietnam jaettiin lopulta Pohjois- ja Etelä-Vietnamiin. Vuonna 1954 teatteriin asutettiin väliaikaisesti pohjoisesta evakuoituja ranskalaisia. Maaliskuussa 1956 perustettiin Vietnamin tasavallan eli Etelä-Vietnamin perustuslaillinen kokous, joka alkoi käyttää oopperataloa kokoontumistilanaan. Perustuslaillinen kokous muuttui kansalliskokoukseksi lokakuussa 1956. Kansalliskokous käytti rakennusta aina Saigonin kukistumiseen saakka Vietnamin sodassa vuonna 1975. Oopperatalon edustan Merijalkaväen patsas revittiin alas. Sodan jälkeen rakennus muutettiin jälleen teatteriksi. Vuonna 1998 rakennuksen ulkosivu palautettiin vuotta 1943 edeltäneeseen muotoonsa Saigonin kaupunkin 300-vuotispäivien juhlallisuuksien yhteydessä.
Sisätiloja.
Valokuvassa vuodelta 1910.
Luettelo Utajärven julkisista taideteoksista ja muistomerkeistä

Luettelo Utajärven julkisista taideteoksista ja muistomerkeistä sisältää Utajärven kunnassa olevat pysyvät patsaat, muistomerkit ja muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Ahmakosken veneonnettomuuden muistomerkki | Niskankylän hautausmaa, vanhan kappelin läheisyydessä; Lähtevänojantie 20 (karttalinkki likimääräinen) |  | 64.671°N, 26.5503°E |  |  |  |  |
| Iso-Räisäsen patsas | Ahmaksen kalevalainen perinnekylä, Puukkolanniementie (karttalinkki likimääräinen) | Ahmas | 64.6305°N, 26.4069°E | Mehtälä, KerttuKerttu Mehtälä | 2007 |  |  |
| Joen laulu | Koulutie, koulukeskuksen kohdalla | Kirkonkylä | 64.7617°N, 26.4147°E | Koivisto, SannaSanna Koivisto | 2015 |  |  |
| Karjalaan jääneiden muistomerkki | Sankarihautausmaa Utajärven kirkon vieressä, Kirkkotie 5 | Kirkonkylä | 64.7712°N, 26.4101°E |  | 1958 |  |  |
| Merilän suvun koskenlaskijoiden muistomerkki | Merilän Kartanon pihapiiri, Meriläntie 1 (karttalinkki likimääräinen) | Kirkonkylä | 64.784°N, 26.3561°E |  | 2000 |  |  |
| Roinilan kunnalliskodissa 1926-1971 kuolleiden muistomerkki | Sotkan hautausmaa, Simintie 80 (karttalinkki likimääräinen) |  | 64.7859°N, 26.3017°E |  |  |  |  |
| Roomari | Utajärven vanha tori | Kirkonkylä | 64.7624°N, 26.4198°E | Saalasti, RistoRisto Saalasti | 1988 |  |  |
| Runonlaulajien muistomerkki | Ahmaksen kalevalainen perinnekylä, Puukkolanniementie (karttalinkki likimääräinen) | Ahmas | 64.6305°N, 26.407°E |  | 2003 |  |  |
| Sankarivainajien muistomerkki | Sankarihautausmaa Utajärven kirkon vieressä, Kirkkotie 5 | Kirkonkylä | 64.7712°N, 26.4101°E | Jauhiainen, OskariOskari Jauhiainen (reliefi) Uki Heikkinen (muistomerkki) | 1950 |  |  |
| Veteraanikivi | Veteraanipuisto | Kirkonkylä | 64.7611°N, 26.417°E |  | 1991 |  |  |
Sotilaslääketiede

Sotilaslääketiede
Lääkärin on mahdollista hakea sotilaslääketieteen erityispätevyyttä. Erityispätevyyteen tähtäävä koulutusohjelma on tarkoitettu sotilaslääkärin viroissa toimiville. Koulutusohjelman suorittanut on perehtynyt niin rauhanajan kuin poikkeusolojen sotilaslääketieteen keskeisiin potilashoitoa koskeviin periaatteisiin, suunnitelmiin, käskyihin, ohjeisiin ja käytäntöihin. Hän hallitsee poikkeusolojen kenttälääkinnän rakenteen, toiminnan ja taktisen käytön. Lisäksi hän kykenee toimimaan asiantuntijana oman alansa erityiskysymyksissä sekä kykenee sotilaslääketieteen kehittämis-, tutkimus- ja opetustyöhön.
Suomessa Tampereen ylioistossa toimii Lääketieteen ja terveysteknologian tiedekunnassa sotilaslääketieteen professori. Lääketieteen peruskoulutuksessa lääketieteen tiedekunnat järjestävät vapaavalintaisina opintoina opintokokonaisuuden "Sotilaslääketiede: kenttä- ja katastrofilääkinnän perusteet" yhteistyössä puolustusvoimien kanssa. Suomen puolustuvoimien sotilaslääketieteen keskus toimii Riihimäellä sekä sillä on 18 terveysasemaa varuskunnissa eri puolilla maata. Sen tehtävänä on huolehtia puolustusvoimien varusmiesten ja henkilökunan terveydestä.  Sillä on myös Ilmailulääketieteen ja Sukelluslääketieteen keskukset sekä Erityisasiantuntijayksikkö.
Suomessa maanpuolustuskorkeakoulussa voi tutkia sotilaslääketiedettä.
Sotilaslääketieteen museo sijaitsee Lahdessa.
Highclere Castle

| Highclere Castle |
| --- | --- |
 Highclere Castle
Sijainti:   Hampshire, Englanti, Yhdistynyt kuningaskunta
Suunnittelija:  Charles Barry
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Highclere Castle on arkkitehti Charles Barryn suunnittelema rakennus Englannin Hampshiressä noin kahdeksan kilometriä etelään Berkshiren Newburysta. Sitä ympäröi Capability Brownin suunnittelema puisto. Kiinteistön laajuus on 2 000 hehtaaria.
Highclere Castle on toiminut kuvauspaikkana komediasarjalle Kyllä Jeeves hoitaa sekä Emmy-palkitulle draamasarjalle Downton Abbey.
Linnan paikalla sijaitsi aikaisempi talo, joka rakennettiin Winchesterin piispojen keskiaikaisen palatsin perustuksille. Tontti kuului Winchterin piispalle jo 700-luvulla.
Vuodesta 1679 lähtien Highclere Castle on ollut Carnarvonin jaarlien koti. Linnan nykyiset asukkaat ovat George ja Fiona Herbert eli Carnarvonin kahdeksas jaarli ja kreivitär.
Aiheesta muualla

Kuvia tai muita tiedostoja aiheesta Highclere Castle Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Highclere Castle
Käännös suomeksi
Lara (nimi)

| Lara |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  ven. Lavruska, Lavrja 
Nimen alkuperä:  Laura, Lavra, Larissa; latinan sana laurus ’laakeripuu, laakeriseppele’ 
Infobox OKNimi-testi OK: 
Lara on naisen etunimi. Se on lyhentymä Laura-nimen venäläisistä vastineista Lavra ja Larissa.
Digi- ja väestötietoviraston mukaan Lara on joulukuuhun 2024 mennessä ollut Suomessa virallisena etunimenä noin 1 010–1 020 naisella. Heistä suurin osa on syntynyt 2000- tai 2010-luvulla. Nimeä ei ole otettu almanakkaan, mutta Helsingin yliopiston almanakkatoimiston virallisessa kissojen nimipäiväkalenterissa Laran nimipäivä on 18. tammikuuta.
Tunnettuja Laroja

Lara Adrian (s. 1966), yhdysvaltalainen kirjailija
Lara Arruabarrena (s. 1992), espanjalainen tennispelaaja
Lara Flynn Boyle (s. 1970), yhdysvaltalainen näyttelijä
Lara Calleja (s. 1988), maltalainen kirjailija
Lara Colturi (s. 2006), albanialainen alppihiihtäjä
Lara Cox (s. 1978), australialainen näyttelijä
Lara Crokaert, aik. Lara Fabian (s. 1970), belgialais-italialainen laulaja
Lara Della Mea (s. 1999), italialainen alppihiihtäjä
Lara Dickenmann (s. 1985), sveitsiläinen jalkapalloilija
Lara Dutta (s. 1978), intialainen näyttelijä, malli ja Miss Universum -kilpailun voittaja
Lara Gilchrist (s. 1982), kanadalainen näyttelijä
Lara Gut-Behrami (s. 1991), sveitsiläinen alppihiihtäjä ja olympiamitalisti
Lara Magoni (s. 1969), italialainen alppihiihtäjä
Lara Malsiner (s. 2000), italialainen mäkihyppääjä
Lara Jean Marshall (s. 1988), englantilaissyntyinen australialainen näyttelijä
Lara Marti (s. 1999), sveitsiläinen jalkapalloilija
Lara Melda (s. 1993), turkkilainen pianisti
Lara Molinari (s. 1970), italialainen sarjakuvapiirtäjä
Lara Moon, brittiläinen televisio- ja elokuvakäsikirjoittaja
Lara Peyrot (s. 1975), italialainen maastohiihtäjä
Lara Pulver (s. 1980), englantilainen näyttelijä
Lara van Ruijven (1992–2020), alankomaalainen kaukalopikaluistelija ja olympiamitalisti
Lara Saulo (s. 1972), suomalainen yritysjohtaja
Lara St. John (s. 1971), kanadalainen viulisti
Lara Stalder (s. 1994), sveitsiläinen jääkiekkoilija ja olympiamitalisti
Lara Stock (s. 1992), kroatialais-saksalainen shakinpelaaja
Lara Wolters (s. 1986), alankomaalainen poliitikko
Lara Worthington (s. 1987), australialainen malli ja mediapersoona
Kuvitteellisia Laroja

Larissa ”Lara” Fjodorovna Antipova, hahmo Tohtori Živago -romaanissa ja siihen pohjautuvassa elokuvassa
Lara Croft, päähenkilö Tomb Raider -videopeleissä ja -elokuvissa
Lara Jean, Jenny Janin samannimisen nuortenkirjasarjan päähenkilö
Lara Lor-Van, Jor-Elin vaimo ja Teräsmiehen äiti DC Comicsin sarjakuvissa
Aiheesta muualla

Etunimien taivutus: Lara (Kotimaisten kielten keskuksen verkkojulkaisu)
Itsenäisyyden palatsi (Hồ Chí Minhin kaupunki)

| Itsenäisyyden palatsi> Dinh Độc Lập |
| --- | --- |

Sijainti:  Hồ Chí Minhin kaupunki, Vietnam
Koordinaatit:  10°46′37″N, 106°41′43″E
Rakennustyyppi:  palatsi
Valmistumisvuosi:  1966
Suunnittelija:  Ngô Viết Thụ
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Itsenäisyyden palatsi (vietn. Dinh Độc Lập) tai Jälleenyhdistymisen palatsi (vietn. Hội trường Thống Nhất) on rakennus Hồ Chí Minhin kaupungissa Vietnamissa. Nykyisen rakennuksen paikalla sijaitsi alkujaan Ranskan siirtomaakaudella vuonna 1873 valmistunut Norodomin palatsi. Se toimi myöhemmin Etelä-Vietnamin presidentti Ngô Đình Diệmin palatsina ja vaurioitui pahasti vallankaappausyrityksessä vuonna 1962. Vanhan palatsin tilalle rakennettiin nykyinen rakennus vuonna 1966 ja se toimi vielä Nguyễn Văn Thiệun presidentinpalatsina. Vietnamin sodan Saigonin valtauksen yhteydessä vuonna 1975 palatsin porttien läpi ajoi pohjoisvietnamilainn panssarivaunu ja Etelä-Vietnam kukistui lopullisesti. Vietnamien yhdistyessä virallisesti vuonna 1976 palatsi sai nimen Jälleenyhdistymisen palatsi. Rakennus toimii nykyisin valtion tilaisuuksien järjestyspaikkana ja se on välillä auki myös yleisölle.
Rakennus

Itsenäisyyden palatsi sijaitsee Hồ Chí Minhin kaupungissa eli entisessä Saigonissa Nam Kỳ khởi Nghĩa -tiellä piirissä 1 (Quận 1).
Rakennuksessa järjestetään edelleen valtion virallisia tilaisuuksia. Niiden ulkopuolella se on auki yleisölle. Rakennuksen ensimmäinen päähuone eli Phủ Dầu Rồng on toiminut aikanaan Etelä-Vietnamin presidentin vastaanottohuoneena. Rakennuksessa on myös varapresidentin huoneena toiminut vastaava tila. Rakennus sisältää myös esimerkiksi entisen presidentin toimiston ja tämän perheen asuintilat.
Rakennuksen kellarissa on bunkkeri ja tunneliverkko, joka toimi Vietnamin sodan aikana komentokeskuksena.
Historia > Norodomin palatsi

Ranskan valloitettua Kotšinkiinan Saigonista tuli heidän siirtomaahallintonsa keskus. Alkujaan nykyisen palatsin paikalla oli siirtomaahallinnon toimistona toiminut vuonna 1863 valmistunut puinen rakennus. Sen tilalle alettiin 23. helmikuuta 1868 rakentaa nykyistä suurta palatsia, joka sai nimen Norodomin palatsi Kambodžan kuningas Norodomin mukaan. Sen suunnitteli ranskalainen arkkitehti Achille-Antoine Hermitte. Saksan–Ranskan sodan takia myöhästyneet rakennustyöt valmistuivat vuonna 1873. Rakennus toimi Ranskan Kotšinkiinan kuvernöörin toimistona vuoteen 1887 ja myöhemmin sitä käytticät Ranskan Indokiinan kenraalikuvernöörit. Toisen maailmansodan aikana 9. maaliskuuta 1945 Japanin lähettiläs Matsumoto Shunichi tapasi ranskalaisen amiraali Jean Decoux’n palatsissa vaatien ranskalaisjoukkojen antautumista. Japanilaiset ottivat myöhemmin koko Ranskan Indokiinan suoraan hallintaansa. Ranskalaiset palasivat toisen maailmansodan jälkeen, mikä oli yksi syy sille, että Vietnamin keisari Bảo Đại ei suostunut asettumaan Saigoniin pitäen palatsia ranskalaisen ylivallan symbolina.
7. syyskuuta 1954 rakennus luovutettiin Vietnamin pääministeri Ngô Đình Diệmille. Rakennuskesta tuli nyt Itsenäisyyden palatsi ja se esiinty esimerkiksi Vietnamin tasavallan eli Etelä-Vietnamin postimerkeissä. 27. helmikuuta 1962 kaksi ilmavoimien lentäjää tekivät ilmaiskun palatsille vallankaappausyrityksen yhteydessä. Ngô Đình Diệm ja tämän vaimo Madame Ngô Đình Nhu selvisivät kuitenkin iskusta, jälkimmäisen antaessa tunnetuksi tulleen haastattelun, jossa hän kertoi löytäneensä räjähtämättömän pommin huoneestaan. Rakennus kärsi joka tapauksessa huomattavia vahinkoja.
Historia > Nykyinen rakennus

Vanhan palatsin vahinkojen takia arkkitehti Ngô Viết Thụ sai toimeksiannon uuden presidentinpalatsin suunnittelusta vahingoittuneen palatsin tilalle samalla paikalla. Rakennustyöt alkoivat 1. heinäkuuta 1962 Ngô Đình Diệmin muuttaessa sillä aikaa Gia Longin palatsiin. Hän sai surmansa vallankaappauskessa vuonna 1963. Uusi presidentinpalatsi avattiin 31. lokakuuta 1966. Sitä käytti presidentti Nguyễn Văn Thiệu Etelä-Vietnamin kukistumiseen saakka. Saigonin ollessa luhistumaisillaan vuonna 1975 palatsin kellarin komentokeskuksessa johdettiin esimerkiksi Xuân Lộcin taistelua. 8. huhtikuuta kommunistien vakoojana työskennellyt Vietnamin ilmavoimien lentäjä teki ilmaiskun palatsiin ja 21. huhtikuuta Nguyễn Văn Thiệu pakeni Saigonista. Varapresidentti Trần Văn Hươngin presidentinura jäi lyhyeksi. Aamulla 30. huhtikuuta kello 10.45 Pohjois-Vietnamin panssarivaunu ajoi läpi paalatsin portista mukanaan joukko sotilaita ja Etelä-Vietnamin tarina päättyi. Panssarivaunu on nykyisin näytteillä palatsin pihalla.
Etelä- ja Pohjois-Vietnam yhdistettiin virallisesti vuonna 1976 ja palatsista tuli Jälleenyhdistymisen palatsi.
Ilmakuvassa.
Norodomin palatsi.
Palatsin porttien läpi vuonna 1975 ajanut pohjoisvietnamilainen T-54 nro. 843.
Jänönsalaatti

| Jänönsalaatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Jänönsalaatit Mycelis
Laji::  muralis
Kaksiosainen nimi
 Mycelis muralis  (L.) Dumort. 
Synonyymit
 Lactuca muralis (L.) Gaertn. 
Katso myös
   Jänönsalaatti Wikispeciesissä   Jänönsalaatti Commonsissa 
Infobox OKNimi-testi OK: 
Jänönsalaatti (Mycelis muralis, syn. Lactuca muralis) on 30–90 senttimetriä korkea asterikasvi, jonka teriöt ovat keltaiset.
Ulkonäkö ja koko

Jänönsalaatin varsi ja lehdet ovat kaljuja. Varsi on usein punavioletinsävyinen ja yläosastaan haarautuva. Kasvin lehdet ovat ohuet, pariliuskaiset ja alhaalta sinivihreät. Osa lehdistä on pitkäruotisia, ruoti siipipalteinen, palle tyveltä korvaketta muistuttavia. Lapa on pariliuskainen, matalahampainen, ohut, alta sinivihreä, alemmat liuskat pieniä, päättöliuska suuri ja kolmionmuotoinen. Ylemmät lehdet ovat korvakkeelliset.
Mykeröstö on monihaarainen, harsu huiskilomainen latvakukinto. Teriö on keltainen. Kukat muodostavat 10–15 mm leveitä, kehtosuomujen suojaamia kukkamaisia mykeröitä. Kehto on noin 10 mm, hoikka, liereä. Kehtosuomut ovat 7–10 mm, uloimmat sisempiä paljon lyhyempiä, kehtosuomuja 2 riviä, leveän kolmiomaisia–lähes tasasoukkia, ulommat sisempiä paljon lyhyempiä. Mykerön laitakukat ovat yleensä 5 kpl keltaisia, kielimäisiä, kärjestä 5-hampaisia. Heteitä 5. Emiö on yhdislehtinen, 1-vartaloinen, 2-luottinen. Kukkii heinä–elokuussa.
Hedelmä on pähkylä, joka on 3–4 mm pitkä ja lähes musta. Pappus on hapsihaiveninen, kärjessä lyhyen varren päässä hapsihaivenia.
Levinneisyys

Jänönsalaattia tavataan Euroopassa, mutta se puuttuu lähes kokonaan Islannista, Fennoskandian pohjoisosista ja itäisimmästä Euroopasta. Lajista on esiintymiä lisäksi Pohjois-Afrikassa ja se on levinnyt ihmisen mukana myös Pohjois-Amerikkaan.
Suomessa jänönsalaattia tavataan melko yleisenä Uudellamaalla, Varsinais-Suomessa ja Ahvenanmaalla. Se harvinaistuu nopeasti pohjoiseen tai itään päin mennessä, mutta lajista on yksittäislöytöjä vielä Keski-Suomestakin. Suomessa jänönsalaatti on esiintymisalueensa pohjoisrajoilla ja se suosii mereistä, lauhankosteaa ilmastoa. Laji kasvaa Suomessa jokseenkin samalla alueella, jolla jalot lehtipuutkin menestyvät.
Elinympäristö

Jänönsalaatti on eteläboreaalisen vyöhykkeen Suomen-osion lounaisosien lehdoissa, lehtokorvissa, lähteiköissä, rehevissä kuusikoissa, purolaaksoissa, vyörysorarinteillä, avohakkuilla, puutarhoissa, tienvarsilla, jalkakäytävillä. Jänönsalaatti on viime vuosina runsastunut ja vallannut uusia kasvupaikkoja. Lajin ilmaantuminen uusiin lehtoihin on seurausta metsälaidunnuksen loppumisesta.